După 11 ani de relație, Cătălin Bordea și Livia și-au spus adio. Totul a fost surprinzător pentru cei din jurul lor, mai ales că păreau mai fericiți ca niciodată.
Cei doi au format un cuplu destul de discret și au ales să nu vorbească prea des despre relația lor, motiv pentru care despărțirea acestora a apărut, inițial, o glumă.
Atât Cătălin Bordea, cât și Livia, încearcă să depășească separarea prin muncă și noi pasiuni. În plus, fosta soție a comediantului a fost surprinsă în compania unuia dintre cei mai buni prieteni ai acestuia.
Potrivit cancan.ro, Livia ar avea o relație amoroasă cu Paul Mărăcine, cunoscut drept Spike. Se pare că cei doi au fost văzuți în timp ce luau prânzul în zona de Nord a Capitalei, alături de încă un cuplu.
Așadar, la numai câteva luni de la semnarea actelor de divorț, aceasta și-a găsit fericirea în brațele cântărețului, formând cel mai nou cuplu din showbiz. Ba mai mult, acest lucru este subliniat și de sărutul pe care l-au avut în mașină, departe de ochii curioșilor.